**Óravázlat**

**1. Időterv:** 5 perc ráhangolódás + 15 perc olvasmány elolvasása, megbeszélése +5 perc kottázás +5 perc keresztrejtvény+5 perc zenehallgatás+5 perc dallamalkotás+5 perc gyűjtés = 45 perc

**2. Javasolt munkaforma:** frontális

**3. Szükséges eszközök és mennyiségük**: Szitakötő 54. szám (ha van rá lehetőség, akkor minden tanuló kapjon egy példányt).

Egyéb: laptop, digitális tábla

**4. Leírás:**

**Ráhangolódás (motiváció):**

**Dalfelismerő játék:** Ismerjétek fel dúdolásról és a szolmizációs hangjairól a dalt!

1. Zsipp-zsupp, kenderzsupp

szó-mi-szó-szó-mi

ha meg ázik kidobjuk.

szó-szó-mi-mi-szó-szó-mi

1. Én kis kertet kerteltem

szó-szó-mi-mi-szó-szó-mi

bazsarózsát ültettem,

szó-szó-mi-mi-szó-szó-mi

1. Csendes éj, szentséges éj

szó-lá-szó-mi, szó-lá-szó-mi

A felismerés után ezeket elénekeljük szolmizálva és szöveggel közösen.

Mi lehetett a közös ezekben a dalokban? (szó-mi hangokból állnak)

A mai órán is olyan dalokról fogunk olvasni, amelyekben a szó-mi hangok egymás után állnak és egy érdekességet is meg fogunk tudni ezekről a hangokról.

**Főrész:**

1. A Szitakötőfolyóirat 54. számában található 44-45. oldalon a Szó mi szó című olvasmány. Olvassuk el ezt közösen! (a pedagógus felolvassa a gyerekek követik)

Miről szólt az olvasmány? Milyen érdekességet tudtatok meg a lá-szó-mi hangokról? Volt-e az olvasmányban olyan kifejezés vagy szó, amit nem ismertetek? (Pentaton)

A pentaton fogalom elmagyarázása. Ötfokú hangsor elmagyarázása.

1. Egy tetszőleges ötfokú hangsorú dal lekottázása. Hasonlítsuk össze a mi-szó és a szó-lá lépeseket. (Táblára felírja a pedagógus). Kis lépés és nagy lépés megbeszélése.
2. Töltsük ki közösen a keresztrejtvényt az olvasmány alapján!

<https://learningapps.org/display?v=p5b836pkk21>

A megfejtésben Ludwig van Beethoven leghíresebb szimfóniájának a nevét olvashatod össze. (5. szimfónia*) Megfejtés: Sors*

1. Hallgassuk meg Ludwig van Beethoven 5. szimfóniájának 1. tételét

Próbáljátok megszámolni, hogy hányszor halljátok a magocska különféle változatát!

(Akinek van kedve az rajzolhat is közben).

Az eredmény megbeszélése (hányszor hallották a magocska különféle változatát).

1. Alkossunk mi is dallamot a mi-szó-lá szolmizációs hangokból.

A ritmust meg lehet határozni. Pl. Tá-tá-tá-tá, ti-ti-ti-ti-tá-tá stb.

1. Gyűjtsetek hasonló dalokat, amelyekben a szó-mi- hangok egymás után állnak vagy pedig csak szó-mi hangokból állnak!